[image: image1.wmf]
2
[image: image2.wmf]

Anexa la H.C.L. nr. .............../2026
Nr.               /                  2026 Municipiul Baia Mare

Nr.               /                  2026 Asociația Origini Maramureș

ACORD DE COOPERARE încheiat în baza hcl ……../2026
I.
PĂRŢILE:

1.1. Municipiul Baia Mare, cu sediul în localitatea Baia Mare, str. Gheorghe Şincai nr. 37, judeţul Maramureş, cod fiscal 3627692, cont RO82TREZ24A670501591100X, deschis la Trezoreria Baia Mare, reprezentat prin Cătălin Cherecheş, în calitate de Primar, 

şi

1.2. Asociația Origini Maramureș cu sediul în Baia Mare, str. Turbinei, nr. 13, judeţul Maramureș, cod fiscal nr. 41857511, având contul nr. RO29 BTRL RONC RT05 2084 8201 deschis la Banca Transilvania, reprezentată prin Matei Țiboc, în calitate de președinte,
au convenit încheierea prezentului Acord de cooperare, cu respectarea următoarelor clauze:

II. OBIECTUL ACORDULUI

Obiectul prezentului acord îl constituie cooperare între părţi în vederea promovării și dezvoltării obiectivelor de interes turistic – cultural prin proiectul ”Drumul Maramureșului„ în Baia Mare, în baza Memorandumului privind cooperarea administrației publice din județul Maramureș la sustenabilitatea pe termen lung a proiectului mai sus menționat.

III.
DURATA ACORDULUI

Durata prezentului acord începe la data semnării lui şi se încheie pe o perioadă de 5 ani. 
IV. OBLIGAŢIILE PĂRŢILOR 

Municipiul Baia Mare se obligă:

· să colaboreze cu Asociația Origini Maramureș, sprijinind derularea în bune condiţii a proiectului menţionat la art. 2, pe toată durata prezentului Acord de cooperare;

· să pună la dispoziția Asociației Origini Maramureș un spațiu de birouri pentru realizarea unui punct de informare turistică a traseului tematic ”Drumul Maramureșului” în cladirea situată în Piața Libertății nr. 6, spațiu în suprafață de 50,06 mp și alte spații aferente;

· să asigure accesul la infrastructura publică locală pentru amplasarea și montarea de indicatoare de direcție, marcaje turistice și alte structuri cu caracter turistic și informativ, neproducătoare de venit;

· să ofere sprijin pentru organizarea de evenimente care să promoveze cultura și turismul băimărean, inclusiv prin punerea la dispoziție a spațiilor publice (piețe, căi de comunicare/acces, parcuri, străzi etc.);

· să predea spațiul printr-un proces verbal de predare-primire, prin Direcția Patrimoniu și să verifice respectarea obligațiilor de către partener prevăzute în prezentul acord.
Asociația Origini Maramureș se obligă:
· să colaboreze cu Municipiul Baia Mare, sprijinind derularea în bune condiţii a proiectului menţionate la art. 2, pe toată durata prezentului Acord de cooperare;

· să gestioneze Biroul de informare turistică ce va oferi ajutor pentru toți doritorii care vor solicita informații legale despre ”Drumul Maramureșului” și toate obiectivele turistice prin care trece traseul tematic ”Drumul Maramureșului”;

· să contribuie la îmbunătățirea spațiului în scopul creșterii nivelului de atractivitate turistică;
· la plata utilităților aferente funcționării activității în spațiul pus la dispoziție; plata acestora se va face în termen de 15 zile de la data primirii facturii de la Municipiul Baia Mare;
· să asigure accesul publicului în spațiul dat în folosință;

· să asigure echipa logistică; 

· să promoveze imaginea Municipiului Baia Mare în cadrul evenimentului, prin folosirea următoarei sintagme: „Proiect realizat cu sprijinul Municipiului Baia Mare” şi să introducă pe materialele de promovare logo-ul Municipiului Baia Mare, conform Manualului de Identitate Vizuală, făcând dovadă clară în acest sens;

· să comunice Municipiului Baia Mare orice eveniment intervenit în derularea acțiunilor desfăşurate conform prezentului acord;

· să prezinte la solicitarea Municipiului Baia Mare alte documente și informații aferente implementării acțiunilor;
· să nu modifice destinația spațiului prin efectuarea de activități economice (comerț, prestări servicii, etc);

· să ia măsuri de pază și protecție împotriva incendiilor și a degradării spațiului.
V.
FORŢA MAJORĂ

Forţa majoră exonerează de răspundere părţile, în cazul neexecutării parţiale sau totale a obligaţiilor asumate prin prezentul acord. Prin forţă majoră se înţelege un eveniment independent de voinţa părţilor, imprevizibil şi insurmontabil, apărut după încheierea acordului şi care împiedică părţile să execute total sau parţial obligaţiile asumate.

VI.
ÎNCETAREA ACORDULUI

Prezentul acord poate înceta în următoarele situaţii:

· prin acordul scris şi semnat al ambelor părţi;

· când realizarea obiectului acordului este evident imposibilă prin intervenţia unui act de autoritate;
· în termen de 15 zile de la notificarea scrisă emisă de Municipiul Baia Mare, fără alte formalități;
· în cazuri excepţionale şi temeinic dovedite, inclusiv cazurile de forţă majoră, Municipiul Baia Mare poate decide să rezilieze Acordul printr-o notificare scrisă;

· în cazul nerespectării de către Asociația Origini Maramureș a prevederilor prezentului Acord, Municipiul Baia Mare poate dispune rezilierea Acordului, cu un preaviz de 15 zile pentru eliberarea spațiului.

În situația în care Municipiul Baia Mare pierde dreptul de administrare al imobilului mai sus menționat, prin hotărâre judecătorească sau un alt titlu executoriu, prezentul acord încetează de drept fără alte formalități.

VII.
LITIGII

Litigiile care se vor naşte din prezentul acord sau în legătură cu prezentul acord, inclusiv cele referitoare la validitatea, interpretarea, executarea sau desfiinţarea lui vor fi soluţionate pe cale amiabilă, în caz contrar, competenţa de soluţionare revenind instanţelor judecătoreşti.

VIII.
DISPOZIŢII FINALE

Prezentul acord intră în vigoare la data semnării sale de către ambele părţi.
Prezentul acord s-a încheiat şi semnat în 2 exemplare originale, de egală valoare juridică, câte un exemplar pentru fiecare parte.

MUNICIPIUL BAIA MARE                                         ASOCIAȚIA ORIGINI MARAMUREȘ
Primarul Municipiului Baia Mare                                                       Președinte  
Ioan Doru Dăncuş                                                                            Matei Țiboc 

Direcţia Economică

Director Executiv,

Ec. Carmen Pop

Vizat CFP,

Serviciul Resurse Umane, Guvernanță Corporativă 
Şef Serviciu,

Ec. Virginia Butnar 

Direcția Patrimoniu

Director executiv

Jur. Cozma Erica Laura                

Direcția Relații Internaționale, Parteneriate Civice și Comunicare

Director executiv

Jur. Livia Lenghel 

